વિષ્ણુભાઈ, જેલમાં જતાં, તેમના સ્થાને પૂર્વતંત્રી શ્રી જગદીશભાઈ ભટ્ટે ‘સાધના’ની જવાબદારી સંભાળી લીધી. સંઘના વરિષ્ઠ પ્રચારક માનનીય શ્રી લક્ષ્મણરાવજી ઇનામદાર (વકીલસાહેબ), તત્કાલીન યુવા-નેતા શ્રી નરેન્દ્રભાઈ મોદી વગેરે જનસંઘર્ષની વ્યૂહરચનાને સશક્ત પ્રભાવક કરવા માટે ભૂગર્ભવાસી બન્યા. એ જ રીતે સંઘના વરિષ્ઠ પ્રચારક શ્રી કેશવરાવજી દેશમુખ અને સંઘઅગ્રણી શ્રી રમણભાઈ શાહે, વકીલસાહેબના ભૂગર્ભ-માર્ગદર્શનમાં, ‘સાધના’ના પ્રકાશન, પ્રચાર-પ્રસારની પડકારરૂપ કામગીરીની નવી વ્યવસ્થા સુપેરે ગોઠવી દીધી.